3.  การดำเนินงานของแต่ละประเภทธุรกิจหรือบริการ

3.1 ลักษณะของประเภทธุรกิจและบริการ

โรงแรมในกลุ่ม ลากูน่า ภูเก็ต

 

โรงแรมบันยัน ทรี ภูเก็ต

  รีสอร์ทซึ่งได้รับรางวัลชนะเลิศแห่งนี้ ได้นำเสนอประสบการณ์การพักผ่อนอันเป็นเอกลักษณ์
  ประกอบด้วยบ้านพักที่มีรูปแบบเฉพาะตัว 148 หลัง โดยเป็นบ้านพักพร้อมจากุชชี่ 32 หลัง
  และบ้านพักพร้อมสระว่ายน้ำส่วนตัว 116 หลัง นอกจากนี้ บันยัน ทรี สปา
  ซึ่งตั้งอยู่ในบริเวณรีสอร์ท ยังให้บริการนวดแบบต่างๆ
  รวมถึงบริการดูแลรักษาเรือนร่างและความงามแบบครบวงจรอีกด้วย ทั้งนี้โรงแรมบันยัน ทรี
  ภูเก็ต เริ่มเปิดดำเนินการในเดือนพฤษภาคม ปี 2538 ภายใต้การบริหารงานของบริษัท บันยัน
  ทรี โฮเท็ล แอนด์ รีสอร์ท จำกัด
  โดยรีสอร์ทแห่งนี้ถือเป็นหนึ่งในรีสอร์ทและสปาชั้นเยี่ยมในภูมิภาคเอเชียแปซิฟิก

โรงแรมดุสิต ลากูน่า รีสอร์ท

  ดุสิต ลากูน่า รีสอร์ท เป็นโรงแรมแห่งแรกที่เปิดดำเนินการใน ลากูน่า ภูเก็ต
  ในเดือนพฤศจิกายน 2530 ภายใต้การบริหารงานโดย บริษัท ดุสิต โฮเท็ล แอนด์ รีสอร์ท จำกัด
  ประกอบด้วยห้องพัก และห้องสวีทติดชายทะเล จำนวน 226 ห้อง
  นอกจากนี้ได้เริ่มก่อสร้างบ้านพักดุสิต พูล วิลล่า 28 หลัง โดยคาดว่าจะเสร็จในกลางปี 2551
  เพื่อขายให้แก่บุคคลทั่วไป
  อีกทั้งเพื่อเป็นการเพิ่มสิ่งอำนวยความสะดวกและการบริการที่ดีมีคุณภาพให้แก่ลูกค้า
  จึงได้เปิดให้บริการสปาโดยอังสนา สปา ภายใต้การบริหารงานของบริษัท บันยัน ทรี รีสอร์ท
  แอนด์ สปา (ไทยแลนด์) จำกัด โดยเริ่มเปิดดำเนินการภายในบริเวณชั้นล่างของโรงแรมดุสิต
  ลากูน่า รีสอร์ท เมื่อเดือนธันวาคม 2542 กลุ่มเป้าหมายทางการตลาดของโรงแรมดุสิต ลากูน่า
  รีสอร์ท คือกลุ่มนักท่องเที่ยวอิสระจากยุโรปในช่วงฤดูกาลท่องเที่ยว
  และนักท่องเที่ยวในภูมิภาคในช่วงนอกฤดูกาลท่องเที่ยว

โรงแรมลากูน่า บีช รีสอร์ท

โรงแรมลากูน่า บีช รีสอร์ท ให้บริการห้องพักหรูหราจำนวน 254 ห้องทั้งแบบมาตรฐานและแบบสวีท
เริ่มเปิดให้บริการครั้งแรกในเดือนพฤศจิกายน 2534 ภายใต้การบริหารงานของกลุ่มแปซิฟิค
ไอส์แลนด์ คลับ แต่ต่อมาได้เปลี่ยนเป็นบริหารงานโดยเจ้าของโรงแรมเองในปี 2537
และในเดือนกันยายน 2544 อังสนา สปา เปิดให้บริการในบริเวณติดกับโรงแรมลากูน่า บีช รีสอร์ท
กลุ่มเป้าหมายทางการตลาดของโรงแรมคือ ตลาดนักท่องเที่ยวระดับบนที่เดินทางเป็นครอบครัว

โรงแรมเชอราตัน แกรนด์ ลากูน่า ภูเก็ต

  โรงแรมเชอราตัน แกรนด์ ลากูน่า ภูเก็ต ตั้งอยู่บนบนเนื้อที่ขนาด 70 เอเคอร์
  เปิดดำเนินการในปี 2535 ให้บริการห้องพัก ห้องสวีท บ้านพัก และเรสซิเด้นส์ รวมทั้งหมด 419
  ห้อง โรงแรมเชอราตัน แกรนด์ ลากูน่า ภูเก็ต ยังเป็นสมาชิกของ สตาร์วู้ด ลักชัวรี คอลเลคชั่น
  (Starwood Luxury Collection)
  ซึ่งประกอบด้วยโรงแรมสมาชิกที่มีชื่อเสียงที่สุดในโลกในเครือเชอราตัน นอกจากนี้ อังสนา สปา
  ยังได้เปิดให้บริการภายในบริเวณโรงแรมด้วย สำหรับกลุ่มเป้าหมายทางการตลาด ได้แก่
  กลุ่มนักท่องเที่ยวที่เดินทางเป็นครอบครัว และนักท่องเที่ยวอิสระในช่วงฤดูกาลท่องเที่ยว
  และกลุ่มลูกค้าที่มาประชุมสัมมนา
  รวมทั้งตลาดนักท่องเที่ยวในภูมิภาคสำหรับช่วงนอกฤดูกาลท่องเที่ยว

โรงแรม0อัลลามันดา ลากูน่า ภูเก็ต

  โรงแรมอั0ลลามันดา ลากูน่า ภูเก็ต เป็นรีสอร์ทในรูปแบบคอนโดมิเนียม
  ประกอบด้วยห้องพักสวีทแบบหนึ่งและสองห้องนอน รวมทั้งแบบดูเพล็กซ์
  โดยทุกห้องสามารถมองเห็นทะเลสาบ สระว่ายน้ำ หรือ สนามกอล์ฟ เริ่มเปิดดำเนินการในปี
  2536 ภายใต้การบริหารงานของ บริษัท บันยัน ทรี โฮเท็ล แอนด์ รีสอร์ท จำกัด
  ห้องพักในโรงแรมนี้ได้จำหน่ายให้แก่บุคคลทั่วไป และบริษัทฯ ไม่ได้เป็นเจ้าของโรงแรมแห่งนี้
  กลุ่มเป้าหมายทางการตลาดของโรงแรม คือ กลุ่มนักท่องเที่ยวที่เดินทางเป็นครอบครัวระดับสี่ดาว
  และนักท่องเที่ยวจากบริษัทท่องเที่ยว

ลากูน่า พร็อพเพอร์ตี้ เซลส์

  ลากูน่า พร็อพเพอร์ตี้ เซลส์ ดำเนินธุรกิจการขายอสังหาริมทรัพย์ประเภทที่อยู่อาศัย
  และสถานที่พักผ่อน ได้แก่ โครงการลากูน่า วิลเลจ วิลล่า (อพาร์ทเม้นท์แบบดูเพล็กซ์)
  โครงการลากูน่า ทาวน์โฮมส์ (บ้านแฝด : semi-detached Villa) และโครงการลากูน่า
  เรสซิเดนส์ (บ้านเดี่ยว) นอกจากนี้มีการดำเนินการขายที่พักอาศัยในดุสิต ลากูน่า รีสอร์ท
  (Dusit Pool Villa) และบ้านพักบันยัน ทรี ภูเก็ต (บ้านแฝดแบบหรูหรา 2
  ห้องนอนพร้อมสระว่ายน้ำ: semi-detached Two Bedroom Pool Villa
  และบ้านเดี่ยวหรูหราพร้อมสระว่ายน้ำสองสระ: detached Banyan Tree Double Pool
  Villa) กลุ่มบริษัทฯ เป็นเจ้าของที่ดินใน ลากูน่า ภูเก็ต และพื้นที่ที่ติดกับ ลากูน่า ภูเก็ต
  ซึ่งจะใช้เป็นพื้นที่ในการสร้างและพัฒนาเป็นที่พักอาศัยในอนาคต

  การพัฒนาอสังหาริมทรัพย์ล่าสุด ที่ได้เปิดขายคือ ลากูน่า วิลเลจ เฟส 1 และเฟส 2
  ซึ่งจะประกอบด้วย ลากูน่า วิลเลจ
  วิลล่า จำนวน 36 หลัง ลากูน่า ทาวน์โฮมส์ จำนวน 102 หลัง ลากูน่า เรสซิเด้นส์ จำนวน 76
  หลัง ดุสิต พูล วิลล่า จำนวน 28 หลัง บ้านพักบันยัน ทรี พร้อมสระว่ายน้ำสองสระ (Double
  Pool Villa) เฟส 2 จำนวน 4 หลัง และบ้านพักบันยัน ทรี
  สองห้องนอนพร้อมสระว่ายน้ำสองสระ (Two Bedroom Pool Villas) เฟส 3 จำนวน 22
  หลัง

  สำหรับนักลงทุนที่ซื้อห้องชุดที่โรงแรมอัลลามันดา ลากูน่า ภูเก็ต โรงแรมดุสิต ลากูน่า รีสอร์ท
  โรงแรมบันยัน ทรี ภูเก็ต โครงการ ลากูน่า ทาวน์โฮมส์ และ โครงการ ลากูน่า เรสซิเด้นส์
  อาจเลือกรับผลตอบแทนจากการลงทุนโดยการเข้าร่วมกับโครงการบริหารจัดการของโรงแรมในการให้เช่าห้องชุดแก่แขกเพื่อพักอาศัย
  โดยนักลงทุนที่จะมาลงทุนใน
  ลากูน่า วิลเลจ ก็จะได้รับการเสนอแผนการให้เช่าอสังหาริมทรัพย์เช่นกัน

  ลากูน่า ฮอลิเดย์ คลับ

  ลากูน่า ฮอลิเดย์ คลับ เปิดดำเนินงานในปี 2541
  ดำเนินธุรกิจโดยให้สมาชิกได้รับสิทธิในการพักผ่อนประจำปี ณ รีสอร์ท ดังต่อไปนี้ โรงแรมลากูน่า
  ฮอลิเดย์ ภูเก็ต (มีห้องพักจำนวน 79 ห้อง เปิดให้บริการเมื่อเดือนตุลาคม 2549) โรงแรม
  อั0ลลามันดา ลากูน่า ภูเก็ต โรงแรมเชอราตัน แกรนด์ ลากูน่า ภูเก็ต โรงแรมเชอราตัน
  ไพรเวท พูล เรสซิเด้นส์ และโรงแรมอังสนา รีสอร์ท แอนด์ สปา บินตัน โรงแรมสปริงฟิลด์
  ชะอำ และ โรงแรมเชียงใหม่ ทวิน พีคส์ นอกจากนี้ สมาชิกยังมีสิทธิได้เข้าพักในรีสอร์ทอีกกว่า
  4,000 แห่ง ในกว่า 100 ประเทศทั่วโลก ภายใต้การแลกเปลี่ยนที่มีกับ
  อาร์ ซี ไอ และ อินเทอร์วัล อินเตอร์เนชั่นแนล ปัจจุบัน ลากูน่า ฮอลิเดย์ คลับ มีความมั่นคงดี
  มีสาขามากถึงเจ็ดสาขา ตั้งอยู่ที่ ลากูน่า ภูเก็ต กรุงเทพฯ เชียงใหม่ ชะอำ หัวหิน พัทยา
  และบินตัน (ประเทศอินโดนีเซีย)

สิ่งอำนวยความสะดวก ใน ลากูน่า ภูเก็ต

  ลากูน่า ภูเก็ต กอล์ฟ คลับ

  สนามกอล์ฟ 18 หลุม สไตล์รีสอร์ท เปิดให้บริการสำหรับสมาชิก ลูกค้าของโรงแรมในกลุ่ม
  ลากูน่า ภูเก็ต และบุคคลทั่วไป ตั้งแต่เดือนสิงหาคม 2535 ภายใต้การบริหารงานของบริษัท
  บันยัน ทรี โฮเท็ล แอนด์ รีสอร์ท จำกัด

  เควส ลากูน่า ภูเก็ต แอดเวนเจอร์

  เควส ลากูน่า ภูเก็ต แอดเวนเจอร์ เป็นศูนย์ฝึกอบรมผู้บริหารซึ่งมีโปรแกรมต่างๆ
  ที่ออกแบบให้ตรงกับความต้องการ และเป้าหมายของแต่ละบริษัท
  โดยทั่วไปการฝึกอบรมจะเน้นไปในเรื่องทักษะการแก้ไขปัญหา ความสามัคคีของกลุ่ม การเป็นผู้นำ
  และการสื่อสารที่มีประสิทธิภาพ นอกจากนี้เควสยังมีโปรแกรมสันทนาการสำหรับเด็ก
  และแขกผู้เข้าพักในโรงแรมอีกด้วย เควส ลากูน่า ภูเก็ต แอดเวนเจอร์ เริ่มดำเนินการเมื่อปี
  2537 ภายใต้การบริหารงานของบริษัท
  เชอราตัน โอเวอร์ซีส์ เมเนจเม้นท์ คอร์ปอเรชั่น

  คาแนล วิลเลจ

  คาแนล วิลเลจ เป็นศูนย์การค้าทันสมัย ประกอบด้วยร้านค้าย่อยให้เช่า มากกว่า 50 ร้านค้า
  ตั้งบนเนื้อที่ 10 ไร่ ภายใน
  ลากูน่า ภูเก็ต โดยคาแนล วิลเลจ เปิดดำเนินการอย่างเป็นทางการเมื่อปี 2537
  และบริหารงานโดยบริษัท ลากูน่า รีสอร์ท แอนด์ โฮเท็ล จำกัด (มหาชน)

  บันยัน ทรี แกลเลอรี่

  บันยัน ทรี แกลเลอรี่ เป็นร้านค้าปลีกที่เน้นการจำหน่ายสินค้าศิลปะหัตถกรรมพื้นเมือง
  มีร้านค้ากว่า 50 แห่งทั่วโลก โดย 14 แห่ง ตั้งอยู่ในแต่ละโรงแรมใน ลากูน่า ภูเก็ต
  ในสนามกอล์ฟ และในศูนย์การค้า คาแนล วิลเลจ

  ลากูน่า เวดดิ้ง เชเปิ้ล (โบสถ์สำหรับประกอบพิธีวิวาห์)

  เมื่อต้นปี 2548 ได้เริ่มเปิดให้บริการลากูน่า เวดดิ้ง เชเปิ้ล (โบสถ์สำหรับประกอบพิธีวิวาห์)
  ที่รู้จักกันในนาม “โบสถ์ในลากูน” บริหารงานโดยบริษัทฯ มีกลุ่มลูกค้าเป้าหมายคือ
  คู่แต่งงานชาวญี่ปุ่นและชาวยุโรปที่มีฐานะ

  ลากูน่า ทัวร์แอนด์ทราเวล

  ลากูน่า ทัวร์แอนด์ทราเวล เริ่มดำเนินการในปี 2550
  คัดสรรทัวร์จากภายนอกเพื่อจำหน่ายแก่แขกของ ลากูน่า โดยในกลางปี 2551 ลากูน่า
  ทัวร์แอนด์ทราเวล จะเริ่มดำเนินการทัวร์เอง เริ่มจากทัวร์ล่องเรือ และทัวร์ในเมือง

  การบริการโครงการที่พักอาศัย

  การบริการบำรุงรักษาที่พักอาศัยและพื้นที่ส่วนกลาง ได้เริ่มให้บริการเมื่อต้นปี 2550
  เพื่ออำนวยความสะดวกแก่ลูกค้าที่ซื้ออสังหาริมทรัพย์ภายใน ลากูน่า ภูเก็ต
  โดยการบริการประกอบด้วย การให้บริการดูแลสระว่ายน้ำ งานช่างทั่วไป
  การดูแลตกแต่งสวนและพื้นที่ การบริการซ่อมบำรุง และการบำรุงรักษาพื้นที่ส่วนกลาง

  บริษัท ลากูน่าเซอร์วิส จำกัด

  บริษัท ลากูน่าเซอร์วิส จำกัด เป็นบริษัทที่ดำเนินการให้บริการแก่โรงแรมในกลุ่ม ลากูน่า ภูเก็ต
  โดยมิได้หวังกำไร ก่อตั้งขึ้นเมื่อเดือนเมษายน 2534 โดยให้บริการที่สำคัญแก่โรงแรม ได้แก่
  การบริการซักรีด การให้บริการน้ำประปา การรับส่งระหว่างโรงแรม การจัดสวน
  การบำรุงรักษาพื้นที่ส่วนกลาง การอำนวยความสะดวกให้บริการเต็นท์ (Marquee)
  สถานีจ่ายน้ำมัน รวมถึงการทำการตลาดส่วนกลางให้กลุ่มโรงแรมของ ลากูน่า ภูเก็ต ทั้งหมด
  ในปี 2544 บริษัทฯ ได้ก่อสร้าง และเปิดดำเนินการโครงการศูนย์ฝึกอบรมคอมพิวเตอร์
  เพื่ออบรมการใช้เครื่องคอมพิวเตอร์ ให้แก่พนักงานทั้งหมดของ ลากูน่า ภูเก็ต ในปี 2545
  บริษัทได้ซื้อรถบัสปรับอากาศจำนวน 7 คัน เพื่อรับส่งพนักงานของโรงแรมในเครือ ลากูน่า ภูเก็ต
  ไปและกลับจากที่ทำงาน และในปี 2550
  ได้มีการจัดสร้างที่จอดรถส่วนกลางเพื่อให้บริการแก่พนักงานทั้งหมด

  ลากูน่า เชียงราย

  ตั้งอยู่ในอำเภอแม่จัน จังหวัดเชียงราย ทางตอนเหนือของประเทศไทย บนพื้นที่ 1,090 ไร่
  ปัจจุบันโครงการนี้ถูกระงับไว้ชั่วคราว

  หน่วยงานในกรุงเทพฯ

  โรงแรมบันยัน ทรี กรุงเทพ

  โรงแรมบันยัน ทรี กรุงเทพ ตั้งอยู่ใจกลางเขตธุรกิจของกรุงเทพฯ มีห้องพักแบบสวีท จำนวน
  216 ห้อง และบริหารงานโดย บริษัท บันยัน ทรี โฮเท็ล แอนด์ รีสอร์ท จำกัด โดยมี บันยัน ทรี
  สปา เปิดให้บริการในโรงแรมด้วย กลุ่มเป้าหมายธุรกิจของโรงแรมบันยัน ทรี กรุงเทพ คือ
  นักธุรกิจ รวมไปถึงนักท่องเที่ยวที่มาเป็นหมู่คณะและนักท่องเที่ยวอิสระ

  สำนักงานให้เช่า

  อาคารไทยวา 1 เป็นอาคาร 24 ชั้น สร้างด้วยหินแกรนิต ตั้งอยู่บนถนนสาทรใต้
  และเป็นหนึ่งในสำนักงานแห่งแรกๆ ที่สร้างขึ้นในรูปแบบคอนโดมิเนียมในกรุงเทพฯ
  ทั้งอาคารมีพื้นที่ใช้สอยประมาณ 20,000 ตารางเมตร โดยกลุ่มบริษัทฯ เป็นเจ้าของอยู่ 15,390
  ตารางเมตร อาคารไทยวา 1 เป็นอาคารที่ได้รับการดูแลปรับปรุงอย่างสม่ำเสมอ
  ทำให้สามารถดำรงความเป็นอาคารสำนักงานชั้นนำได้ตลอดระยะเวลาหลายปีที่ผ่านมา

  อาคารไทยวา 2 เป็นอาคาร 60 ชั้น อยู่ถัดจากอาคารไทยวา 1 เปิดให้บริการช่วงปลายปี
  2538 และเป็นที่ตั้งของโรงแรมบันยัน ทรี กรุงเทพ ในปลายปี 2550
  ได้เริ่มดำเนินการก่อสร้างพื้นที่ชั้น 10 – 32 ซึ่งเดิมเป็นพื้นที่สำนักงานให้เช่า
  เป็นห้องพักโรงแรม และที่พักอาศัย โดยการก่อสร้างคาดว่าจะแล้วเสร็จในปลายปี 2551

  การลงทุนในธุรกิจโรงแรม และรีสอร์ทในต่างประเทศ

  บันยัน ทรี ลิเจียง ซึ่งเป็นบริษัทที่ก่อตั้งร่วมกันในประเทศสาธารณรัฐประชาชนจีนระหว่าง บริษัท
  ลากูน่า บันยัน ทรี จำกัด (“LBTL”) ซึ่งเป็นบริษัทย่อยของบริษัทฯ และ บริษัท บันยัน ทรี
  โฮลดิ้งส์ จำกัด (“BTH”) ได้เปิดให้บริการในปี 2549 โดย ภายในรีสอร์ทประกอบไปด้วย
  บ้านพักหรูหรา 55 หลัง ห้องอาหาร บาร์ สปาคอมเพล็กซ์ ร้านจำหน่ายสินค้าหัตถกรรม
  และของที่ระลึก (Gallery shop) โรงยิม และบริการท่องเที่ยว (Trek and Tours) ตั้งแต่
  1 มกราคม 2550
  บริษัทฯ ได้ลดสัดส่วนความเป็นเจ้าของในโครงการนี้ลงมาอยู่ที่ร้อยละ 49.04
  บริษัทนี้จึงเปลี่ยนสถานะเป็นบริษัทร่วม

  นอกจากนั้นบริษัทฯ มีการลงทุนในต่างประเทศ โดยผ่านบริษัท ทรอปิคอล รีสอร์ท จำกัด
  (“TRL”) และบริษัท ไบเบซ อินเวสเม้นทส์ จำกัด (“BI”) (เดิมชื่อบริษัท ทีอาร์แอล
  อินเวสเม้นทส์ จำกัด) ซึ่งลงทุนในโรงแรมหรูหลายแห่งในภูมิภาคเอเชียแปซิฟิค

  3.2 การตลาดและการแข่งขัน

  3.2.1 การตลาดของ ลากูน่า ภูเก็ต

  การทบทวนแผนการขายและการตลาด

  โรงแรมทั้งหมดใน ลากูน่า ภูเก็ต และทุกหน่วยธุรกิจจะต้องจัดเตรียมแผนการขายและการตลาด
  เป็นส่วนหนึ่งของการนำเสนองบประมาณ
  ซึ่งประกอบด้วยแผนงานสรุปและกำหนดงบประมาณรายได้แต่ละประเภท
  โรงแรมจะเสนอแผนงานโดยแสดงให้เห็นถึงสถิติต่างๆ เป็นรายเดือน
  และเปรียบเทียบกับปีก่อนหน้ารวมถึงการวิเคราะห์กลุ่มเป้าหมายแยกตามประเภทตลาด
  สำหรับงบประมาณปี 2551 บริษัทฯ ตั้งเป้าหมายโดยใช้ระดับธุรกิจปี 2550 เป็นพื้นฐาน
  ประกอบกับการพิจารณาแนวโน้มธุรกิจอันได้รับผลกระทบจากเหตุการณ์ไม่ปกติในหลายปีที่ผ่านมา

  สำหรับงบประมาณปี 2551 จะกำหนดอัตราแลกเปลี่ยนที่ 1 เหรียญสหรัฐฯ เท่ากับ 35 บาท
  โดยรายได้จากค่าห้องพักโดยส่วนใหญ่จะทำสัญญาในรูปเงินสกุลเหรียญสหรัฐฯ

  แผนสรุปการดำเนินงานต่างๆ ของโรงแรมมีดังนี้

1)  ในช่วงการพิจารณางบประมาณได้มีการวิเคราะห์อัตราการเข้าพักและอัตราค่าห้องพักโดยเฉลี่ย
    รวมทั้งรายได้ต่อจำนวนห้องพักเป็นรายเดือน การวิเคราะห์เปรียบเทียบต่างๆ
    จากตัวเลขในช่วง 5 ปีที่ผ่านมา และในหลายๆ ครั้ง
    เมื่อพิจารณาแล้วรายละเอียดในงบประมาณจะถูกแก้ไขต่างจากงบประมาณที่นำเสนอครั้งแรกอย่างมาก

2)  บริษัทฯ เชื่อว่า การพิจารณาข้อมูลย้อนหลังหลายๆ ปี เป็นส่วนสำคัญในการพิจารณาแผนงาน
    เพื่อให้ข้อมูลที่เป็นกลาง เนื่องจากในช่วงหลายปีที่ผ่านมาที่มีหลายเหตุการณ์เกิดขึ้น อาทิเช่น
    โรคไข้หวัดนก โรคซาร์ส เหตุการณ์วางระเบิดที่เกาะบาหลี เหตุการณ์ภัยพิบัติสึนามิ เป็นต้น

3)  โรงแรมได้แสดงให้เห็นถึงความสามารถในการสื่อสาร
    และความเป็นอันหนึ่งอันเดียวกันของฝ่ายขายและการตลาดของโรงแรมที่มีอยู่ในระดับสูง
    ส่งผลให้เกิดความยืดหยุ่น และการตอบสนองที่ดีเยี่ยมต่อสภาพตลาดที่มีการเปลี่ยนแปลง ทั้งนี้
    ทั้งฝ่ายขายและการตลาดยังคงทำงานร่วมกัน เสาะหาและสร้างกลุ่มตลาดใหม่ๆ

4)  โครงการ ลากูน่า ภูเก็ต พลัส ที่ประสบความสำเร็จอย่างมาก
    สามารถนำมาปรับเปลี่ยนเพื่อตอบสนองกับสถานการณ์ทางการตลาด
    และใช้ได้ดีกับตลาดในภูมิภาคในช่วงนอกฤดูกาลท่องเที่ยว

5)  ลากูน่า ภูเก็ต เป็นศูนย์กลางในการจัดประชุมการทำตลาดการท่องเที่ยว
    โดยเป็นเวทีสำหรับการหารือกันระหว่างโรงแรม
    รวมถึงการคิดค้นโปรแกรมสำหรับรีสอร์ทต่างๆ

6)  สำหรับปี 2551 บริษัทฯ
    ให้ความสำคัญกับการใช้ประโยชน์จากสถานะการตลาดที่คาดว่าจะดียิ่งขึ้น
    และแผนการปรับปรุงโรงแรมซึ่งดำเนินการแล้วเสร็จในปี 2549 และ 2550
    จะทำให้โรงแรมใน ลากูน่า ภูเก็ต อยู่ในสถานะที่ดี
    อีกทั้งจังหวัดภูเก็ตยังคงได้รับความนิยมอย่างต่อเนื่องด้วยจำนวนนักท่องเที่ยวที่เพิ่มสูงขึ้นจากยุโรป
    โดยเฉพาะอย่างยิ่ง รัสเซีย และนักท่องเที่ยวในภูมิภาค เช่น ออสเตรเลีย บริษัทฯ เชื่อว่า
    แรงขับเคลื่อนจากการที่จังหวัดภูเก็ตเป็นจุดหมายการท่องเที่ยวพักผ่อนจะสามารถทำให้อัตราค่าห้องพักปรับตัวสูงขึ้นได้ในระยะยาว

7)  บริษัทฯ ยังคงมีตลาดสามแห่งที่กำหนดรายได้เป็นเงินบาท ได้แก่ ญี่ปุ่น ออสเตรเลีย
    และประเทศไทย

8)  ขณะนี้เว็บไซต์ www.lagunaphuket.com ได้ถูกสร้างขึ้นเป็นอย่างดี และบริษัทฯ
    ยังคงมีแผนจะปรับปรุงให้ดีขึ้นอย่างต่อเนื่องในปี 2551

  ธุรกิจการขายอสังหาริมทรัพย์ในจังหวัดภูเก็ตยังคงมีการพัฒนาอย่างต่อเนื่องทุกปี
  และคาดว่าจะมีการพัฒนาต่อไปในปี 2551
  การรัฐประหารและความไม่แน่นอนของสถานการณ์การเมือง
  ประกอบกับการเสนอแก้ไขกฎหมายเกี่ยวกับการประกอบกิจการของชาวต่างชาติ
  และค่าเงินบาทที่แข็งตัว ล้วนส่งผลให้เกิดบรรยากาศไม่ดีในการลงทุนต่อลูกค้าเป้าหมาย
  (ซึ่งส่วนใหญ่เป็นชาวต่างชาติ)ในปี 2550 สำหรับปี 2551 คาดว่าสถานการณ์ต่างๆ
  จะกลับเข้าสู่สภาพปกติภายหลังการเลือกตั้งทั่วไปซึ่งเสร็จสิ้นไปอย่างเรียบร้อย
  และบรรยากาศการลงทุนในปี 2551 จะมีความเป็นมิตรต่อชาวต่างชาติมากขึ้น ทั้งนี้บริษัทฯ
  จะยังคงมุ่งเน้นการขายโครงการ ลากูน่า วิลเลจ บ้านพักบันยัน ทรี พร้อมสระว่ายน้ำสองสระ
  (Double Pool Villa) และบ้านพักดุสิต พูล วิลล่า ธุรกิจนี้ยังต้องเผชิญกับความท้าทายต่อไป
  ซึ่งบริษัทฯ จึงเฝ้าติดตามดูปัจจัยทางการตลาดต่างๆ อย่างใกล้ชิด เพื่อให้มั่นใจได้ว่า บริษัทฯ
  ยังคงความเป็นผู้นำต่อไป

  ตลาดเป้าหมายหลัก

-   นักท่องเที่ยวแบบเดี่ยว

-   นักท่องเที่ยวแบบกลุ่ม

-   กลุ่มจัดประชุม สัมมนา และนิทรรศการ (MICE)

-   กลุ่มรัฐบาลและสถานทูต

-   กลุ่มสายการบินที่มีการจัดโปรแกรมท่องเที่ยว

  กลยุทธ์ทางด้านการขายและการตลาด

-   สร้างและจัดการฐานข้อมูลลูกค้าอย่างเป็นระบบ

-   พัฒนาการขายและการส่งเสริมการขายให้สอดคล้องกับมาตรฐานที่สูงที่สุด

-   พัฒนาและปรับปรุงกิจกรรมการตลาดผ่านระบบอิเล็กทรอนิกส์ เช่น เว็บไซต์ อีเมล์ ซีดีรอม
    ฯลฯ

-   เข้าร่วมงานแสดงธุรกิจในอุตสาหกรรมท่องเที่ยวที่สำคัญ เช่น งาน ATF ในเดือนมกราคม,
    งาน PATA Travel Mart และ ITB ในเดือนมีนาคม งาน EIBTM ในเดือนพฤษภาคม
    IT&CMA ในเดือนตุลาคม และงาน WTM ในเดือนพฤศจิกายน

-   พัฒนาการติดต่อโดยตรงกับ ตลาดประชุม สัมมนา และนิทรรศการ

-   ติดต่อทางโทรศัพท์เพื่อเสนอขายกับกลุ่มลูกค้าบริษัทในตลาดหลัก เช่น กรุงเทพฯ ฮ่องกง
    สิงคโปร์ ไต้หวัน และญี่ปุ่น

-   เยี่ยมเยียนลูกค้าที่เป็นตัวแทนการท่องเที่ยวหลักขนาดใหญ่ในสหราชอาณาจักร เยอรมัน รัสเซีย
    สวิตเซอร์แลนด์ ฝรั่งเศส อิตาลี และสแกนดิเนเวีย

-   สร้างการรับรู้ชื่อและภาพลักษณ์ของบริษัทฯ
    ผ่านทางการโฆษณาในนิตยสารผู้บริโภคและนิตยสารเพื่อการท่องเที่ยวและการพักผ่อนในภูมิภาค

-   เชิญตัวแทนของธุรกิจท่องเที่ยวจากยุโรป เอเชีย และอเมริกาเหนือ
    รวมทั้งบริษัทรับจัดงานประชุมสัมมนาที่มีสำนักงานใหญ่ในกรุงเทพฯ ที่คัดสรรแล้ว
    เพื่อสร้างความคุ้นเคยกับบริการของโรงแรมในกลุ่ม ลากูน่า ภูเก็ต

-   สร้างแคมเปญโฆษณาที่มีประสิทธิผลเพื่อเข้าถึงกลุ่มตลาดเป้าหมาย

-   สร้างสายสัมพันธ์ที่ดีกับหน่วยงานของรัฐและส่วนราชการต่างๆ

-   นำกระบวนการซึ่งพัฒนาขึ้นโดยเฉพาะมาใช้ในการวิเคราะห์ฐานข้อมูลลูกค้า
    ส่วนแบ่งตลาดตามพฤติกรรมลูกค้า การเข้าถึงตราสินค้า และเครือข่ายของตราสินค้า

-   ทำงานอย่างใกล้ชิดกับการท่องเที่ยวแห่งประเทศไทย การบินไทย
    และสมาคมส่งเสริมการประชุมนานาชาติแห่งประเทศไทย (TICA)

-   เน้นการประชาสัมพันธ์ให้มากขึ้น

-   เข้าร่วมโครงการ Frequency Marketing
    โดยสมัครเป็นสมาชิกของโปรแกรมสะสมไมล์ของสายการบิน
    โปรแกรมสะสมแต้มของบริษัทบัตรเครดิต ฯลฯ

-   เสนอแพ็คเกจฤดูร้อนที่จัดขึ้นพิเศษสำหรับช่วงนอกฤดูกาลท่องเที่ยว

-   พัฒนาแพ็กเกจส่งเสริมการขายร่วมกับสายการบินหลักที่บินมายังจังหวัดภูเก็ต

-   จัดงาน “การบินไทย ลากูน่า ภูเก็ต ไตรกีฬา” “ลากูน่า ภูเก็ต อินเตอร์เนชันแนล
    มาราธอน” และงานกิจกรรมอื่นๆ เพื่อให้เกิดการเผยแพร่ผ่านสื่อมวลชนและตอกย้ำจุดยืนของ
    ลากูน่า ภูเก็ต

ช่องทางการจัดจำหน่าย

  เนื่องจากลูกค้าโดยส่วนใหญ่ของโรงแรมในเครือ ลากูน่า ภูเก็ต
  เป็นนักท่องเที่ยวที่เดินทางมาเพื่อการพักผ่อนเป็นหลัก
  ส่วนมากจะสำรองห้องพักผ่านทางบริษัทตัวแทนท่องเที่ยว ดังนั้น
  โรงแรมจึงทำงานร่วมกับตัวแทนเหล่านั้นอย่างใกล้ชิดเป็นพิเศษ และโดยปกติจะทำสัญญารายปี
  เพื่อให้บริษัทตัวแทนท่องเที่ยวหรือธุรกิจตัวแทนท่องเที่ยวหลักเหล่านี้ทำหน้าที่ส่งเสริมการขายโรงแรมกับลูกค้าเป้าหมาย
  นอกจากนี้
  ลูกค้าจำนวนมากยังเริ่มสำรองห้องพักกับโรงแรมโดยตรงผ่านทางระบบสำรองห้องพักทั่วโลกของแต่ละกลุ่มโรงแรม
  และสำรองห้องพักโดยตรงผ่านทางอินเทอร์เน็ต

  โรงแรมลากูน่า ภูเก็ต ยังมีชื่อเสียงมากทางด้านตลาด MICE (Meeting, Incentive,
  Convention and Exhibition) ซึ่งเป็นตลาดที่ลูกค้ามาพักเพื่อประชุม สัมมนา
  และการจัดนิทรรศการ โดยที่ผู้จัดงานจะติดต่อโดยตรงกับทางโรงแรม

แหล่งที่มาของการสำรองห้องพัก

  ตัวแทนและผู้ประกอบการท่องเที่ยวภายใน และต่างประเทศ ร้อยละ 45

  การสำรองห้องพักโดยตรง ร้อยละ 24

  ระบบสำรองห้องพักทั่วโลก - กลุ่มโรงแรม ร้อยละ 9

  สำนักงานขายและสำรองห้องพัก ร้อยละ 9

  อินเทอร์เน็ต ร้อยละ 7

  อื่น ๆ ร้อยละ 6

ประเภทของลูกค้า

  เพื่อพักผ่อนและสันทนาการ ร้อยละ 85

  เพื่อการประชุมและสัมมนา ร้อยละ 15

แหล่งที่มาของลูกค้าจำแนกตามภูมิศาสตร์ 

  ตลาดหลักของโรงแรมในเครือ ลากูน่า ภูเก็ต ที่จำแนกตามภูมิศาสตร์ในปี 2550 มีดังนี้

 

ตลาดเอเชีย ร้อยละ 40 ส่วนใหญ่ คือ

  เกาหลี ร้อยละ 7

  ฮ่องกง ร้อยละ 6

  ไทย ร้อยละ 4

  สิงคโปร์ ร้อยละ 4

  ญี่ปุ่น ร้อยละ 3

  จีน ร้อยละ 3

ตลาดยุโรป ร้อยละ 42 ส่วนใหญ่คือ

  สหราชอาณาจักร ร้อยละ 11

  รัสเซีย ร้อยละ 8

  เยอรมัน ร้อยละ 6

  สวิตเซอร์แลนด์ ร้อยละ 4

  สเปน ร้อยละ 2

  ตลาดออสเตรเลีย นิวซีแลนด์ ร้อยละ10

  ตลาดอเมริกา ร้อยละ 5

  ตลาดอื่น ๆ ร้อยละ 3

สถานการณ์การท่องเที่ยวในจังหวัดภูเก็ต

  โครงการพัฒนาต่างๆ ดำเนินไปอย่างต่อเนื่องในจังหวัดภูเก็ต
  โดยในระหว่างปีมีการประกาศสร้างโรงแรมใหม่หลายโครงการ ได้แก่ โรงแรมคอนราด
  บนแหลมพันวา
  ซึ่งปัจจุบันอยู่ในระหว่างการก่อสร้างโดยยังไม่มีกำหนดการสร้างเสร็จและเปิดให้บริการ
  (คาดว่าจะเสร็จหลังปี 2551) โรงแรมไฮแอท รีเจนซี่ อยู่ระหว่างการก่อสร้าง ณ
  ส่วนใต้สุดของหาดในยาง ซึ่งแม้จะมีกำหนดการสร้างเสร็จเดิมภายในเดือนพฤศจิกายน 2550
  แต่การก่อสร้างดำเนินไปอย่างล่าช้า คาดว่าจะเสร็จไม่ทันไตรมาสสามปี 2551
  และโรงแรมแชงกรี-ลา รีสอร์ท ซึ่งได้มีการประกาศสร้าง ณ
  บริเวณแหลมทางทิศเหนือของโรงแรมบันยัน ทรี คาดว่าจะเริ่มการก่อสร้างได้ในเดือนมกราคม ปี
  2551 (ยังอยู่ในระหว่างการขอใบอนุญาต) และเสร็จหลังปี 2553
  ดังนั้นโรงแรมรีสอร์ทเหล่านี้จึงไม่ถือเป็นคู่แข่งของโรงแรมในลากูน่า ภูเก็ต ก่อนปี 2553

  ในขณะเดียวกันถนนหนทางในจังหวัดภูเก็ตก็ได้รับการปรับปรุงขยายมากขึ้น
  แต่ก็ยังไม่เพียงพอต่อการเติบโตและพัฒนาไปอย่างรวดเร็วของจังหวัดภูเก็ต ส่วน จัง ซีลอน
  (ศูนย์การค้าขนาดใหญ่ที่ป่าตอง) สร้างเสร็จสมบูรณ์และได้มีการเปิดดำเนินการเต็มรูปแบบแล้ว
  โดยคาดว่าจะมีผู้เช่าร้านค้าเต็มพื้นที่ในช่วงฤดูกาลท่องเที่ยวปี 2550/ 2551

  โครงการก่อสร้างส่วนต่อขยายทางวิ่งของสนามบินยังไม่มีการเริ่มดำเนินการ
  และคาดว่าจะยังไม่มีความคืบหน้าในอนาคตอันใกล้
  โดยโครงการดังกล่าวไม่มีการเคลื่อนไหวในช่วง 12 เดือนที่ผ่านมา

  หลังจากการเปิดให้บริการสนามบินสุวรรณภูมิในกรุงเทพฯ
  สนามบินภูเก็ตได้เปิดอาคารผู้โดยสารนานาชาติในช่วงปลายปี 2550
  เพื่อเป็นการปรับเปลี่ยนโฉมหน้าของสนามบินภูเก็ต
  พร้อมกับขยายความสามารถในการรองรับการบินได้มากขึ้น
  อย่างไรก็ตามการดำเนินการดังกล่าวอาจจะรองรับปัญหาได้เพียงในระยะสั้น
  เนื่องจากจำนวนนักท่องเที่ยวที่ยังคงหลั่งไหลเข้ามายังภูเก็ตในอัตราที่สูงขึ้น
  ซึ่งจะเต็มขีดความสามารถของสนามบินในช่วงเวลาอันใกล้ โดยเฉพาะในช่วงฤดูกาลท่องเที่ยว

  ในที่สุดโครงการศูนย์ประชุมภูเก็ตที่กล่าวขวัญถึงกันมากได้มีความคืบหน้าแล้ว โดยในวันที่ 13
  ตุลาคม 2550 ได้มีการรายงานว่าการลงทุนโดยกลุ่ม บริษัทหลักทรัพย์จัดการกองทุน ไอเอ็นจี
  (ประเทศไทย) ได้เลือกพื้นที่ขนาด 350 ไร่ จากที่ดินของกรมธนารักษ์ ในตำบลไม้ขาว
  เพื่อทำการสร้างศูนย์การประชุมและแสดงสินค้านานาชาติ (ICEC) บริษัทหลักทรัพย์จัดการกองทุน
  ไอเอ็นจี (ประเทศไทย) คาดว่าจะจัดหาเงินสำหรับโครงการสามพันล้านบาท
  จากการระดมทุนผ่านบริษัทมหาชนซึ่งจะจัดตั้งโดยกรมธนารักษ์หากข้อเสนอโครงการดังกล่าวได้รับการอนุมัติจากกระทรวงพาณิชย์
  แม้ว่าทิศทางการดำเนินโครงการจะมีความคืบหน้าชัดเจนมากขึ้น
  แต่การที่โครงการดังกล่าวอยู่บนพื้นที่ของรัฐบาล และจะต้องมีการจัดตั้งเป็นบริษัทมหาชน
  จึงอาจจะประสบอุปสรรคปัญหาหลายอย่างในการผลักดันโครงการดังกล่าว

ภาวะการแข่งขัน

  โรงแรมต่างๆใน ลากูน่า ภูเก็ต

  การแข่งขันที่เพิ่มขึ้นในปี 2550 ได้แก่ การเปิดตัวของ อินดิโก เพิร์ล ซึ่งตั้งอยู่บนหาดในยาง
  หลังจากได้มีการปรับปรุงก่อสร้างอย่างเต็มรูปแบบจากเดิมที่เป็นโรงแรมระดับสี่ดาวเป็น
  โรงแรมระดับห้าดาว

  คู่แข่งรายใหม่ที่คาดว่าจะเปิดดำเนินการภายในสามปี ข้างหน้า ได้แก่

-   เอวาซอน ไฮด์อเวย์ บนเกาะยาวน้อย

-   ซิกส์ เซนส์ เอราวัน สปา บนเกาะนาคาใหญ่

-   ศาลา บนหาดไม้ขาว

-   ไฮแอท รีเจนซี่ บนหาดในยาง

-   ทวิน ปาล์ม บ้านพักสองชั้น (Duplex Villa)

-   เดอะ ยามู บนแหลมยามู (บริหารจัดการโดยจีเอชเอ็ม)

-   เวสต์ แซนด์ บนหาดไม้ขาว (คอนโดมิเนียมและที่พักติดชายหาด)

-   จัมเมอเรีย ไพรเวท ไอแลนด์ รีสอร์ท

-   เชียงกรีลา บนหาดบางเทา

-   แรฟเฟิลส์ โฮเท็ล ในจังหวัดพังงา

-   ทาจ เอ็กซอทิก้า บนเกาะโหลน

-   ปาร์ค ไฮแอท

-   โฟร์ ซีซั่นส์ บนหาดราไวย์

-   รีสอร์ทหรูหรา ในอำเภอท้ายเหมือง จังหวัดพังงา

  โครงการทั้งหมดนี้จะเป็นคู่แข่งที่สำคัญของโรงแรมต่างๆใน ลากูน่า ภูเก็ต
  เมื่อมีการเปิดดำเนินการ ตั้งแต่ปี 2552 เป็นต้นไป

  3.2.2 โรงแรมบันยัน ทรี กรุงเทพ

  กระบวนการจัดทำงบประมาณและกำหนดกลยุทธ์การขายและส่งเสริมการขายสำหรับโรงแรมบันยัน
  ทรี กรุงเทพ ไม่ต่างไปจาก ลากูน่า ภูเก็ต ตามที่ได้กล่าวไปแล้วข้างต้น
  โดยตลาดเป้าหมายของโรงแรมบันยัน ทรี กรุงเทพ
  เน้นไปที่กลุ่มนักธุรกิจและกลุ่มประชุมและสัมมนามากกว่า ถึงกระนั้น
  ตลาดนักท่องเที่ยวเพื่อการพักผ่อนได้กลายมาเป็นกลุ่มที่มีความสำคัญเพิ่มขึ้นในช่วงหลายปีที่ผ่านมา

  การสำรองห้องพักส่วนใหญ่มาจากสำนักงานขายและสำรองห้องพักในกรุงเทพฯ ประมาณร้อยละ
  80 ของจำนวนห้องพักที่ใช้บริการ

  แหล่งที่มาของลูกค้าจำแนกตามภูมิศาสตร์

ตลาดเอเชีย ร้อยละ 55 ส่วนใหญ่คือ

  ญี่ปุ่น ร้อยละ 12

  ฮ่องกง ร้อยละ 10

  สิงคโปร์ ร้อยละ 10

  ไทย ร้อยละ 6

  จีน ร้อยละ 3

  ไต้หวัน ร้อยละ 3

ตลาดยุโรป ร้อยละ 26 ส่วนใหญ่คือ

  สหราชอาณาจักร ร้อยละ 8

  สเปน ร้อยละ 4

  เยอรมัน ร้อยละ 3

  ตลาดออสเตรเลีย/ นิวซีแลนด์ ร้อยละ 8

  ตลาดอเมริกา ร้อยละ 7

  ตลาดอื่นๆ ร้อยละ 3

ภาวะการแข่งขัน

นักลงทุน และผู้ประกอบการโรงแรมนานาชาติต่างมีทัศนคติที่ดีต่อการเจริญเติบโตระยะยาวของธุรกิจการท่องเที่ยวของไทย แม้ว่าผลประกอบการในกรุงเทพจะไม่ดีนักในช่วงเวลานี้ โรงแรมในกรุงเทพฯ ต่างก็ประสบปัญหาอัตราการเข้าพักที่ตกต่ำในปี 2550 อันเป็นผลกระทบมาจากความไม่แน่นอนของสถานการณ์ทางการเมือง เหตุการณ์ระเบิดช่วงปีใหม่ และสภาพเศรษฐกิจที่ฝืดเคือง ซึ่ง ซีบี ริชาร์ด แอลลิส ได้คาดการณ์ว่า จะมีผู้ประกอบการโรงแรมระดับสี่และห้าดาวกว่า 2,000 รายในปี 2551 ซึ่งเพิ่มจากในปี 2550 ถึงร้อยละ 24 โครงการโรงแรมที่สำคัญที่จะเปิดตัวในปีหน้า ประกอบด้วย โรงแรมเซ็นทารา แกรนด์ ที่เซ็นทรัลเวิร์ล โรงแรมรีเจ้นท์ กรุงเทพ และโรงแรมโซฟิเทล สุขุมวิท กรุงเทพ นอกจากนั้นยังมีเซอร์วิสอพาร์ทเม้นท์ที่เป็นอีกหนึ่งคู่แข่งของโรงแรม ซึ่งเสนอราคาห้องพักแบบรายวัน จำนวนของเซอร์วิสอพาร์ทเม้นท์คาดว่าจะสูงกว่า 12,000 หน่วยในปี 2551 ซึ่งจะทำให้ภาวะการแข่งขันรุนแรงมากขึ้นในปี 2551

  อย่างไรก็ตาม
  การเพิ่มขึ้นของจำนวนผู้ประกอบการโรงแรมนานาชาติจะทำให้เกิดภาพพจน์ที่ดีต่อกรุงเทพฯ
  ในการยกระดับคุณภาพของโรงแรมโดยรวม
  และความสามารถทางการตลาดของผู้ประกอบการโรงแรมนานาชาติ
  จะช่วยดึงดูดนักท่องเที่ยวมาสู่ประเทศไทย

3.2.3 ธุรกิจอสังหาริมทรัพย์

  ในส่วนของธุรกิจอสังหาริมทรัพย์ มีโครงการพัฒนาขนาดเล็กเป็นจำนวนมากอยู่ทั่วไปบนเกาะภูเก็ต
  สำหรับโครงการขนาดใหญ่ๆ ที่อาจส่งผลกระทบต่อการแข่งขันที่รุนแรงต่อ ลากูน่า ภูเก็ต ได้แก่

-   แชงกรี-ลา บ้านพักพร้อมสระว่ายน้ำ (Pool Villa) หาดบางเทา

-   โครงการ เวสต์ แซนด์ หาดไม้ขาว

-   รอยัล ภูเก็ต มารีน่า เฟส 2

-   อันดารา

  นอกจากนี้ โครงการพัฒนาอื่นๆ ได้แก่

-   โครงการที่เล็กกว่า และ โครงการหรูหราระดับสูง หรือ

-   โครงการพัฒนาระดับล่าง ซึ่งไม่สามารถแข่งขันกับ ลากูน่า พร็อพเพอร์ตี้

  โครงการพัฒนาระดับสูงที่เป็นคู่แข่งกับ บันยัน ทรี (และอาจรวมถึงบ้านพักดุสิต พูล วิลล่า) มีดังนี้

-   เคป ยามู

-   จัมเมอเรีย ไพรเวท ไอแลนด์ (บารามา เบย์)

-   ตรีสรา เฟส ซี

-   แชงกรี-ลา บ้านพักพร้อมสระว่ายน้ำ (Pool Villa)

-   บ้านพักรอยัล ภูเก็ต มารีน่า

  ในส่วนโครงการคอนโดมิเนียมที่มีคุณภาพซึ่งเป็นคู่แข่งของ ลากูน่า ภูเก็ต คอนโดมิเนียม
  โดยพิจารณาการแข่งขันจากคุณภาพและรูปแบบ ซึ่งทัดเทียมหรือ ต่ำกว่า ลากูน่า ภูเก็ต มีดังนี้

-   อันดารา

-   ปาล์ม บีช คลับ

-   รอยัล ภูเก็ต มาริน่า อะความิเนียม

-   เพิร์ล ออฟ ในทอน

-   เดอะ ชวา หาดสุรินทร์

-   ลายัน การ์เด้นส์

3.2.4 กลยุทธ์ด้านราคา

  กลุ่มโรงแรมใน ลากูน่า ภูเก็ต ร่วมมือกันดีอย่างต่อเนื่องในการกำหนดโครงสร้างราคา
  โดยมีการหารือกันระหว่างโรงแรมในกลุ่มตามกรอบของการแข่งขันทั่วไปซึ่งหลีกเลี่ยงไม่ได้
  โดยกลุ่มโรงแรมยังคงระมัดระวังเพื่อให้ได้อัตราค่าห้องพักเฉลี่ยที่ดีที่สุด
  ตารางต่อไปนี้แสดงความเคลื่อนไหวของอัตราค่าห้องพักเฉลี่ยในช่วง 7 ปีที่ผ่านมา

 โรงแรมใน ลากูน่า ภูเก็ต

+---------------------+-----+-----+-----+-----+-----+-----+------+
|                     | 2   | 2   | 2   | 2   | 2   | 2   | 2550 |
|                     | 544 | 545 | 546 | 547 | 548 | 549 |      |
+---------------------+-----+-----+-----+-----+-----+-----+------+
| อัตราค่าห้องพักเฉลี่ย     | 6,  | 6,  | 5,  | 6,  | 5,  | 6,  | 6    |
| (บาท)               | 977 | 831 | 748 | 036 | 126 | 478 | ,952 |
|                     |     |     |     |     |     |     |      |
| อัตราแลกเปลี่ยนเฉลี่ย    | 4   | 4   | 4   | 4   | 4   | 3   | 34.5 |
|                     | 4.6 | 3.1 | 1.6 | 0.4 | 0.2 | 7.7 |      |
| บาท: เหรียญสหรัฐฯ     |     |     |     |     |     |     | 202  |
|                     | 156 | 159 | 138 | 149 | 128 | 172 |      |
| อัตราห้องพักเฉลี่ย       |     |     |     |     |     |     |      |
|                     |     |     |     |     |     |     |      |
| (เหรียญสหรัฐฯ)        |     |     |     |     |     |     |      |
+---------------------+-----+-----+-----+-----+-----+-----+------+

  ในภาคธุรกิจอสังหาริมทรัพย์ สำหรับปี 2551 บริษัทฯ คาดว่าจะสามารถขายอสังหาริมทรัพย์ต่างๆ
  ได้ในราคาดังต่อไปนี้
  โดยตามที่ได้กล่าวในข้างต้นว่ากลยุทธ์ด้านราคาสำหรับบ้านพักจะยังคงขึ้นสูงไปอย่างต่อเนื่อง
  ในขณะเดียวกันยังคงรักษาระดับการเติบโตของการขายได้

+----------+----------------------------------------------+------------+
| โครงการ  | ประเภท                                       | ราคา       |
|          |                                              | (ล้านบาท)   |
+----------+----------------------------------------------+------------+
| ลากูน่า    | บ้านพักเรสซิเด้นส์                                | 30 -35     |
| วิลเลจ    |                                              |            |
+----------+----------------------------------------------+------------+
| ลากูน่า    | ทาวน์โฮมส์                                     | 18-24      |
| วิลเลจ    |                                              |            |
+----------+----------------------------------------------+------------+
| ลากูน่า    | บ้านพักวิลล่า                                    | 12-15      |
| วิลเลจ    |                                              |            |
|          | คอนโดมิเนียม                                   | 8-20       |
+----------+----------------------------------------------+------------+
| ลากูน่า    | คอนโดมิเนียม ระดับบน                            | 15-30      |
| เลค      |                                              |            |
+----------+----------------------------------------------+------------+
| บันยัน ทรี  | บ้านพักพร้อมสระว่ายน้ำสองสระ (Double Pool Villa)  | 90-110     |
|          |                                              |            |
|          | บ้านพักพร้อมห้องนอนสองหลังและสระว่ายน้ำ             | 40-50      |
|          | (Two-Bedroom Pool Villa)                     |            |
|          |                                              | 140-150    |
|          | แกรนด์ เรสซิเด้นท์                               |            |
+----------+----------------------------------------------+------------+
| ดุสิต      | บ้านพักพร้อมสระว่ายน้ำ (Pool Villa) -             | 36-40      |
|          | ไม่ติดกับชายหาด                                 |            |
|          |                                              | 55-60      |
|          | บ้านพักพร้อมสระว่ายน้ำ (Pool Villa) - ติดกับชายหาด  |            |
+----------+----------------------------------------------+------------+

 3.2.5 ภาพรวมในสามปี

  หลังจากวิกฤตการณ์ทางเศรษฐกิจในปี 2540 บริษัทฯ
  ต้องประสบกับผลกระทบจากการก่อการร้ายในสหรัฐอเมริกา และเกาะบาหลี รวมทั้ง
  สงครามอิรัก วิกฤตการณ์โรคซาร์ส โรคไข้หวัดนก รวมถึงเหตุการณ์ภัยพิบัติสึนามิที่ภูเก็ตเมื่อวันที่
  26 ธันวาคม 2547 โดยขณะนี้ บริษัทฯ
  ได้ฟื้นตัวอย่างสมบูรณ์จากความเสียหายที่เกิดขึ้นทั้งในด้านกายภาพและด้านที่เกี่ยวข้องกับตลาด
  สำหรับการวางแผนการในอนาคต บริษัทฯ ได้คาดหวังให้ออกมาดีที่สุด
  แต่ก็ได้วางแผนรองรับเผื่อสถานการณ์ที่เลวร้ายที่สุดไว้ด้วย
  เนื่องจากเป็นการสมเหตุสมผลที่จะตั้งสมมติฐานเผื่อไว้ในกรณีที่อาจมีวิกฤตการณ์อื่นๆ
  เกิดขึ้นในภายหน้าด้วย

  ในปี 2550 มีการปรับเพิ่มเส้นทางของสายการบินต่างๆ มายังภูเก็ตมากขึ้น
  และการปรับปรุงห้องพักโรงแรมใน ลากูน่า ภูเก็ต ได้เสร็จสมบูรณ์เป็นส่วนใหญ่
  ความต้องการซื้อในธุรกิจอสังหาริมทรัพย์และ ลากูน่า ฮอลิเดย์ คลับ มีแนวโน้มที่ดีในปี 2550
  และ 2551

  สำหรับธุรกิจโรงแรมมีการฟื้นตัวของฤดูกาลท่องเที่ยวสู่ภาวะปกติจากตลาดยุโรปในช่วงฤดูกาลท่องเที่ยวระหว่างเดือนธันวาคมถึงเดือนมีนาคม
  สำหรับในช่วงนอกฤดูกาลท่องเที่ยว โรงแรมยังคงคึกคักแต่จะมีอัตราค่าห้องพักเฉลี่ยที่ต่ำกว่า
  โดยยังมีโอกาสพัฒนาต่อไปในอนาคต
  จากการที่มีการเข้าพักระยะสั้นจากกลุ่มลูกค้านอกฤดูกาลท่องเที่ยว
  และเที่ยวบินตรงซึ่งมีความสำคัญมากจากกลุ่มตลาดหลัก ได้แก่ ฮ่องกง สิงคโปร์ ญี่ปุ่น ไต้หวัน
  และเกาหลี แม้ตลาดดังกล่าวนี้จะผลักดันให้เกิดการขยายตัวของโรงแรมต่างๆ
  ในจังหวัดภูเก็ตเพื่อรองรับตลาดที่เติบโตขึ้น และคาดว่าจะยังไม่มีผลกระทบรุนแรงในอีก 3
  ปีข้างหน้า แต่บริษัทฯ ก็ยังคงเล็งเห็นว่าชื่อเสียงความเป็น “ลากูน่า ภูเก็ต” จะทำให้บริษัทฯ
  ยังคงความเป็นผู้นำในตลาดได้

  ในส่วนของธุรกิจการขายอสังหาริมทรัพย์นั้น เป็นตลาดที่บริษัทฯ
  เอาใจใส่และรอบคอบต่อสัญญาณที่อาจบ่งชี้ว่าความต้องการในตลาดกำลังจะหมดไป
  อย่างที่กล่าวข้างต้น แม้ว่าในปี 2550
  บรรยากาศไม่ดีในการลงทุนส่งผลต่อลูกค้าเป้าหมายเกือบตลอดทั้งปี 2550
  การกลับคืนสู่ภาวะปกติภายหลังการเลือกตั้งที่สำเร็จเมื่อปลายปี 2550
  จะส่งผลให้บรรยากาศการลงทุนในปี 2551 เป็นมิตรต่อชาวต่างชาติมากขึ้น ด้วยประสบการณ์
  ทักษะความชำนาญ และผลประกอบการที่ดีในช่วงหลายปีที่ผ่านมา ทำให้บริษัทฯ
  เชื่อว่าจะรักษาระดับธุรกิจที่ดีได้ช่วงสามปีข้างหน้า

3.2.6 สิทธิและข้อจำกัดในการประกอบธุรกิจ

  สิทธิประโยชน์ของคณะกรรมการส่งเสริมการลงทุน - ไม่มี

  สิทธิประโยชน์อื่นๆ - ไม่มี

  ข้อจำกัดในการประกอบธุรกิจ - ไม่มี